****

**ROZPOČET OBCE RATKOVO NA ROKY 2018-2020**

**Schválené 14.12.2017 pod č. 133/2017**

# Východiská návrhu rozpočtu

Východiska pre zostavenie návrhu rozpočtu obce Ratkovo na roky 2018-2020 vychádzajú z vývoja príjmov a výdavkov v predchádzajúcom období t.j. skutočného plnenia rozpočtu k 31.12.2016, monitoringu vývoja rozpočtu k 30.09.2017 a očakávaného plnenia k 31.12.2017. V oblasti príjmov sa pri tvorbe rozpočtu vychádza z aktuálnych prognóz daňových príjmov verejnej správy na rok 2018.

V návrhu rozpočtu sú zapracované príjmy a výdavky súvisiace s preneseným výkonom štátnej správy, a to REGOB, register adries, životné prostredie, komunikácie a cestná doprava. Ostatné príjmy a výdavky súvisiace s preneseným výkonom štátnej správy budú zapracované do rozpočtu obce postupne po obdržaní rozpisov zo štátneho rozpočtu, nakoľko v zmysle § 14 ods. 1 zákona č. 583/2004 Z.u. o rozpočtových pravidlách územnej samosprávy a o zmene a doplnení niektorých zákonov nepodliehajú schvaľovaniu obecným zastupiteľstvom, nakoľko sú účelovo určené.

Návrh rozpočtu obce Ratkovo na roky 2018-2020 je zostavený ako viacročný rozpočet v súlade s platnými právnymi predpismi:

* Zákonom č. 523/2004 Z.uz. o rozpočtových pravidlách verejne správy a o zmene a dopolnení niektorých zákonov v znení neskorších predpisov,
* Zákonom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov,
* Zákonom č. 564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov,
* Nariadením vlády č. 668/2004 Z.z. o rozdeľovaní výnosu dane z príjmov územnej samospráve,
* Ústavným zákonom č. 493/2011 Z.z. o rozpočtovej zodpovednosti,
* Opatrením MF SF z 8. Decembra 2004 č. MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v znení neskorších dodatkov
* VZN o miestnych daniach a miestnom poplatku za komunálne odpady a drobné stavebné odpady.

V zmysle § 10 ods. 3 Zákona č. 583/2004 Z.z sa rozpočet vnútorne člení na:

* Bežný rozpočet – bežné príjmy a bežné výdavky
* Kapitálový rozpočet – kapitálové príjmy a kapitálové výdavky
* Finančné operácie

## **1.1 Rozpočet obce Ratkovo na roky 2018 -2020**

Základná štruktúra návrhu rozpočtu obce podľa rozpočtovej klasifikácie na roky 2018-2020 v €, pri zohľadnení očakávanej skutočnosti na rok 2017 je nasledovná:

|  |  |  |  |  |  |  |  |
| --- | --- | --- | --- | --- | --- | --- | --- |
|   | **SKUTOČNOSŤ 2015** | **SKUTOČNOSŤ 2016** | **SCHVÁLENÝ ROZPOČET 2017** | **OČAKÁVANÁ SKUTOČNOSŤ 2017** | **NÁVRH 2018** | **NÁVRH 2019** | **NÁVRH 2020** |
| Bežné príjmy | 33 635,09 € | 40 653,38 € | 40 145,00 € | 45 816,00 € | 42 160,00 € | 43 260,00 € | 44 480,00 € |
| Bežné výdavky | 30 586,14 € | 38 892,20 € | 35 945,00 € | 41 618,00 € | 39 990,00 € | 38 090,00 € | 39 310,00 € |
| **Bežný rozpočet prebytok/schodok** | **3 048,95 €** | **1 761,18 €** | **4 200,00 €** | **4 198,00 €** | **2 170,00 €** | **5 170,00 €** | **5 170,00 €** |
|  |
| Kapitálové príjmy | 191,00 € | 0,00 € | 0,00 € | 0,00 € | 0,00 € | 0,00 € | 0,00 € |
| Kapitálové výdavky | 410,00 € | 16 384,00 € | 0,00 € | 15 864,46 € | 4 500,00 € | 0,00 € | 0,00 € |
| **Kapitálový rozpočet prebytok/schodok** | **-219,00 €** | **-16 384,00 €** | **0,00 €** | **-15 864,46 €** | **-4 500,00 €** | **0,00 €** | **0,00 €** |
|  |
| Bežné a kapitálové príjmy | 33 826,09 € | 40 653,38 € | 40 145,00 € | 45 816,00 € | 42 160,00 € | 43 260,00 € | 44 480,00 € |
| Bežné a kapitálové výdavky  | 30 996,14 € | 55 276,20 € | 35 945,00 € | 57 482,46 € | 44 490,00 € | 38 090,00 € | 39 310,00 € |
| **Prebytok/Schodok rozpočtu** | **2 829,95 €** | **-14 622,82 €** | **4 200,00 €** | **-11 666,46 €** | **-2 330,00 €** | **5 170,00 €** | **5 170,00 €** |
|  |
| Finančné operácie príjmové | 0,00 € | 16 007,80 € | 0,00 € | 15 980,00 € | 4 500,00 € | 0,00 € | 0,00 € |
| Finančné operácie výdavkové | 0,00 € | 0,00 € | 0,00 € | 0,00 € | 0,00 € | 0,00 € | 0,00 € |
| **Rozdiel vo finančných operáciách** | **0,00 €** | **16 007,80 €** | **0,00 €** | **15 980,00 €** | **4 500,00 €** | **0,00 €** | **0,00 €** |
|  |
| **Príjmy celkom** | 33 826,09 € | 56 661,18 € | 40 145,00 € | 61 796,00 € | 46 660,00 € | 43 260,00 € | 44 480,00 € |
| **Výdavky celkom** | 30 996,14 € | 55 276,20 € | 35 945,00 € | 57 482,46 € | 44 490,00 € | 38 090,00 € | 39 310,00 € |
| **Celkom** | **2 829,95 €** | **1 384,98 €** | **4 200,00 €** | **4 313,54 €** | **2 170,00 €** | **5 170,00 €** | **5 170,00 €** |

Návrh rozpočtu na rok 2018 je zostavený ako prebytkový.

Bežný rozpočet na rok 2018 je zostavený ako prebytkový; kapitálový rozpočet na rok 2018 je zostavený ako schodkový, schodok je krytý zapojením účelovo určených prostriedkov nevyčerpaných v minulých rokoch. Rozpočet príjmov a výdavkov je zostavený ako schodkový s tým, že schodok je krytý finančnými operáciami.

Bilancia finančných operácií je prebytková; zapojenie nevyčerpaných finančných prostriedkov je príjmovou finančnou operáciou.

Návrh rozpočtu na rok 2019 je zostavený ako prebytkový.

Bežný rozpočet je zostavený ako prebytkový; kapitálový rozpočet nie je rozpočtovaný.

Návrh rozpočtu na rok 2020 je zostavený ako prebytkový.

Bežný rozpočet je zostavený ako prebytkový; kapitálový rozpočet nie je rozpočtovaný.

V zmysle § 4 ods. 5 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov Obecné zastupiteľstvo schválilo výnimku o neuplatňovaní programu obce v rozpočte obce.

Návrh rozpočtu na rok 2018 je záväzný a na roky 2019 a 2020 je informatívny. Neoddeliteľnou súčasťou návrhu rozpočtu obce na roky 2018-2020 je Príloha č. 1 – Návrh rozpočtu obce Ratkovo na roky 2018-2020 podľa funkčnej a ekonomickej klasifikácie.

# Návrh rozpočtu príjmov

|  |  |  |  |  |  |  |  |
| --- | --- | --- | --- | --- | --- | --- | --- |
|   | **SKUTOČNOSŤ 2015** | **SKUTOČNOSŤ 2016** | **SCHVÁLENÝ ROZPOČET 2017** | **OČAKÁVANÁ SKUTOČNOSŤ 2017** | **NÁVRH 2018** | **NÁVRH 2019** | **NÁVRH 2020** |
| Bežné príjmy | 33635,09 € | 40653,38 € | 42145,00 € | 45 816,00 € | 42 160,00 € | 43 260,00 € | 44 480,00 € |
| Kapitálové príjmy | 191,00 € | 0,00 € | 0,00 € | 0,00 € | 0,00 € | 0,00 € | 0,00 € |

## **1. Bežné príjmy**

Bežné príjmy rozpočtu t.j. vlastné príjmy sú tvorené daňovými a nedaňovými príjmami. Ostatné príjmy sú tvorené transfermi na prenesený výkon štátnej správy, grantmi a dotáciami.

|  |  |  |  |  |  |  |  |
| --- | --- | --- | --- | --- | --- | --- | --- |
|   | **SKUTOČNOSŤ 2015** | **SKUTOČNOSŤ 2016** | **SCHVÁLENÝ ROZPOČET 2017** | **OČAKÁVANÁ SKUTOČNOSŤ 2017** | **NÁVRH 2018** | **NÁVRH 2019** | **NÁVRH 2020** |
| Daňové príjmy | 32 109,01 € | 36 628,03 € | 39 320,00 € | 41 100,00 € | 41 800,00 € | 42 860,00 € | 44 010,00 € |
| Nedaňové príjmy | 603,45 € | 1 223,07 € | 725,00 € | 1 116,00 € | 250,00 € | 270,00 € | 340,00 € |
| Granty a transfery | 922,63 € | 2 802,28 € | 2 100,00 € | 3 600,00 € | 110,00 € | 120,00 € | 130,00 € |

### **1.1 Daňové príjmy**

Daňové príjmy tvoria najstabilnejšiu a najvýznamnejšiu zložku rozpočtu obce.

|  |  |  |  |  |  |  |  |
| --- | --- | --- | --- | --- | --- | --- | --- |
|   | **SKUTOČNOSŤ 2015** | **SKUTOČNOSŤ 2016** | **SCHVÁLENÝ ROZPOČET 2017** | **OČAKÁVANÁ SKUTOČNOSŤ 2017** | **NÁVRH 2018** | **NÁVRH 2019** | **NÁVRH 2020** |
| Daň z príjmov a kapitálového majetku | 28 585,06 € | 33 212,62 € | 35 500,00 € | 37 500,00 € | 38 000,00 € | 39 000,00 € | 40 000,00 € |
| Daň z majetku | 1 520,49 € | 1 733,67 € | 1 900,00 € | 1 900,00 € | 2 000,00 € | 2 000,00 € | 2 100,00 € |
| Dane za tovary a služby | 2 003,46 € | 1 681,74 € | 1 920,00 € | 1 700,00 € | 1 800,00 € | 1 860,00 € | 1 910,00 € |

1. ***Daň z príjmov a kapitálového majetku***

Najpodstatnejšou časťou bežných príjmov obce je daň z príjmov fyzických osôb tzv. podielová daň zo štátneho rozpočtu. V návrhu rozpočtu na rok 2018 sú rozpočtované podielové dane v zmysle prognózy Ministerstva financií Slovenskej republiky, t.j. nárast o 7,29 % oproti očakávanej skutočnosti roku 2017, pričom je dodržaná zásada opatrnosti. Pre rok 2019 vládny návrh rozpočtu verejnej správy rozpočtuje nárast podielových daní o 7,99 % oproti návrhu roku 2018 a v roku 202 sa očakáva nárast o 7,51 % oproti návrhu roku 2019.

1. ***Daň z majetku je tvorená daňami z nehnuteľností a to:***
	* z pozemkov
	* zo stavieb
	* z bytov a nebytových priestorov

|  |  |  |  |  |  |  |  |
| --- | --- | --- | --- | --- | --- | --- | --- |
|   | **SKUTOČNOSŤ 2015** | **SKUTOČNOSŤ 2016** | **SCHVÁLENÝ ROZPOČET 2017** | **OČAKÁVANÁ SKUTOČNOSŤ 2017** | **NÁVRH 2018** | **NÁVRH 2019** | **NÁVRH 2020** |
| Daň z pozemkov | 642,05 € | 850,78 € | 820,00 € | 820,00 € | 900,00 € | 900,00 € | 950,00 € |
| Daň zo stavieb | 878,44 € | 882,89 € | 1 080,00 € | 1 080,00 € | 1 100,00 € | 1 100,00 € | 1 150,00 € |

Rozpočet daní z nehnuteľností v návrhu rozpočtu na rok 2018 vychádza zo skutočného plnenia rozpočtu roku 2016 a predpokladaného plnenia k 31.12.2017. Návrh rozpočtu daní z nehnuteľností na roky 2019 a 2020 je na úrovni návrhu roku 2018.

1. ***Dane za tovary a služby*** predstavujú dane za špecifické služby – miestne dane a poplatky podľa zákona o miestnych poplatkoch ako aj VZN obce.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **SKUTOČNOSŤ 2015** | **SKUTOČNOSŤ 2016** | **SCHVÁLENÝ ROZPOČET 2017** | **OČAKÁVANÁ SKUTOČNOSŤ 2017** | **NÁVRH 2018** | **NÁVRH 2019** | **NÁVRH 2020** |
| Daň za psa | 205,00 € | 195,00 € | 220,00 € | 200,00 € | 200,00 € | 210,00 € | 210,00 € |
| Poplatok za komunálny odpad a drobné stavebné odpady | 1 798,46 € | 1 486,74 € | 1 700,00 € | 1 500,00 € | 1 600,00 € | 1 650,00 € | 1 700,00 € |

Daň za psa navrhujeme v rozpočte na rok 2018 na úrovni očakávanej skutočnosti roku 2017. Poplatok za komunálny odpad a drobný stavebný odpad pre rok 2018 navrhujeme vo výške 1600,00 €. Predpokladom dosiahnutia navrhovaného rozpočtu je vymoženie nedoplatkov.

### **1.2 Nedaňové príjmy**

Nedaňové príjmy obce sú tvorené príjmami z podnikania a vlastníctva majetku, z administratívnych poplatkov a platieb, z úrokov a z iných nedaňových príjmov.

|  |  |  |  |  |  |  |  |
| --- | --- | --- | --- | --- | --- | --- | --- |
|   | **SKUTOČNOSŤ 2015** | **SKUTOČNOSŤ 2016** | **SCHVÁLENÝ ROZPOČET 2017** | **OČAKÁVANÁ SKUTOČNOSŤ 2017** | **NÁVRH 2018** | **NÁVRH 2019** | **NÁVRH 2020** |
| Príjmy z podnikania a vlastníctva majetku | 43,02 € | 180,90 € | 120,00 € | 30,00 € | 50,00 € | 70,00 € | 80,00 € |
| Administratívne poplatky a iné poplatky a platby | 327,50 € | 825,75 € | 450,00 € | 1 000,00 € | 160,00 € | 150,00 € | 160,00 € |
| Úroky | 27,86 € | 3,63 € | 5,00 € | 1,00 € | 0,00 € | 0,00 € | 0,00 € |
| Iné nedaňové príjmy | 205,07 € | 212,79 € | 150,00 € | 85,00 € | 40,00 € | 50,00 € | 100,00 € |

1. ***Príjmy z podnikania a vlastníctva majetku***

Tvoria príjmy z podnikania, príjmy z prenájmu pozemkov, budov nebytových priestorov, z prenajatých strojov, prístrojov, zariadení, techniky a náradia.

Príjem z prenájmu v roku 2018 predpokladáme vo výške 50,00 €.

1. ***Administratívne a iné poplatky***

Administratívne poplatky sú príjmy zo správnych poplatkov, ktoré sú vyberané v zmysle platných právnych predpisov – správne poplatky za overovanie listín, za vydanie rybárskych lístkov, za vydanie povolenia na zmenu užívania, správne poplatky v zmysle stavebného zákona, správne poplatky matriky. Ďalej sú to správne poplatky za prevádzku výherných hracích prístrojov, ktoré prevádzkuje právnická osoba, ktorá tieto prístroje umiestnila a prevádzkuje v zmysle zákona o hazardných hrách.

Celkové správne poplatky rozpočtujeme vo výške 100,00 €.

Ďalšia časť administratívnych príjmov je rozpočtovaná za poskytované služby t.j. vyhlásenie v rozhlase, za údržbu verejnej zelene. V roku 2018 plánujeme tieto príjmy dosiahnuť vo výške 60,00 €.

Príjmy z administratívnych a iných poplatkov pre roky 2019 a 2020 navrhujem na úrovni roku 2018.

1. ***Úroky z domácich úverov, pôžičiek a vkladov***

Vzhľadom na vývoj úrokových sadzieb na bankovom trhu obec v návrhu rozpočtu pre roky 2018-2020 neuvažuje s príjmami z úrokov.

1. ***Iné nedaňové príjmy***

V tejto kategórii sú rozpočtované predpokladané príjmy z dobropisov (za elektrickú energiu, za plyn – vyúčtovanie v roku 2018 za rok 2016) vo výške 40,00 €.

### **1.3 Granty a transfery**

Transfery zo štátneho rozpočtu v návrhu rozpočtu obce v roku 2018 sú rozpočtované vo výške 110,00 €. Ostatné transfery a granty budú do rozpočtu obce v roku 2018 zaradené v zmysle § 14 ods. 1 zákona č. 583/2004 Z. z. o rozpočtových pravidlách územnej samosprávy, úpravou rozpočtu po poukázaní finančných prostriedkov na účet obce a doručenia rozpisových listov. Na granty pre rok 2018 nemá obec uzatvorenú žiadnu zmluvu.

|  |  |  |  |  |  |  |  |
| --- | --- | --- | --- | --- | --- | --- | --- |
|   | **SKUTOČNOSŤ 2015** | **SKUTOČNOSŤ 2016** | **SCHVÁLENÝ ROZPOČET 2017** | **OČAKÁVANÁ SKUTOČNOSŤ 2017** | **NÁVRH 2018** | **NÁVRH 2019** | **NÁVRH 2020** |
| MV SR - voľby do NR SR | 0,00 € | 708,80 € | 0,00 € | 0,00 € | 0,00 € | 0,00 € | 0,00 € |
| MV SR - voľby do VUC | 0,00 € | 0,00 € | 0,00 € | 490,87 € | 0,00 € | 0,00 € | 0,00 € |
| MV SR - Referendum | 640,00 € | 0,00 € | 0,00 € | 0,00 € | 0,00 € | 0,00 € | 0,00 € |
| MV SR - DHZ | 0,00 € | 2 000,00 € | 0,00 € | 3 000,00 € | 0,00 € | 0,00 € | 0,00 € |
| MV SR - REGOB | 58,41 € | 59,73 € | 66,00 € | 61,05 € | 61,00 € | 68,00 € | 75,00 € |
| MV SR- životné prostredie | 16,57 € | 16,93 € | 17,00 € | 17,29 € | 18,00 € | 19,00 € | 20,00 € |
| MDVRR SR - komunikácie a cestná doprava | 7,65 € | 7,82 € | 8,00 € | 7,99 € | 8,00 € | 9,00 € | 10,00 € |
| MV SR - register adries | 0,00 € | 9,00 € | 9,00 € | 22,80 € | 23,00 € | 24,00 € | 25,00 € |
| ŽSK-projekty | 200,00 € | 0,00 € | 0,00 € | 0,00 € | 0,00 € | 0,00 € | 0,00 € |

## **2. Kapitálové príjmy**

Pre rok 2018 obec neuvažuje v návrhu rozpočtu s kapitálovými príjmami, takisto pre roky 2019 a 2020 nenavrhujeme v rozpočte kapitálové príjmy. Obec pre roky 2018-2020 nemá zatiaľ uzatvorené žiadne zmluvy o poskytnutí kapitálového transferu alebo grantu.

|  |  |  |  |  |  |  |  |
| --- | --- | --- | --- | --- | --- | --- | --- |
|   | **SKUTOČNOSŤ 2015** | **SKUTOČNOSŤ 2016** | **SCHVÁLENÝ ROZPOČET 2017** | **OČAKÁVANÁ SKUTOČNOSŤ 2017** | **NÁVRH 2018** | **NÁVRH 2019** | **NÁVRH 2020** |
| Príjem z predaja majetku | 191,00 € | 0,00 € | 0,00 € | 0,00 € | 0,00 € | 0,00 € | 0,00 € |
| Tuzemské kapitálové granty a transfery | 0,00 € | 0,00 € | 0,00 € | 0,00 € | 0,00 € | 0,00 € | 0,00 € |

# Návrh rozpočtu výdavkov

|  |  |  |  |  |  |  |  |
| --- | --- | --- | --- | --- | --- | --- | --- |
|   | **SKUTOČNOSŤ 2015** | **SKUTOČNOSŤ 2016** | **SCHVÁLENÝ ROZPOČET 2017** | **OČAKÁVANÁ SKUTOČNOSŤ 2017** | **NÁVRH 2018** | **NÁVRH 2019** | **NÁVRH 2020** |
| Bežné výdavky | 30 586,14 € | 38 892,20 € | 35 945,00 € | 41 618,00 € | 39 990,00 € | 38 090,00 € | 39 310,00 € |
| Kapitálové výdavky | 410,00 € | 16 384,00 € | 15 864,46 € | 15 864,46 € | 4 500,00 € | 0,00 € | 0,00 € |

## **Bežné výdavky**

Bežné výdavky sú rozpočtované v zmysle Zákona NR SR č. 583/2004 o rozpočtových pravidlách územnej samosprávy v znení neskorších predpisov podľa funkčnej a ekonomickej klasifikácie.

Do návrhu rozpočtu na rok 2018-2020 sú započítané (tak ako v príjmoch) výdavky na prenesený výkon štátnej správy.

Bežné výdavky na roky 2019 a 2020 sú rozpočtované na úrovni roku 2018 s výnimkou tých výdavkov, ktoré budú realizované len v roku 2018.

### **1.1 Návrh rozpočtu bežných výdavkov podľa funkčnej klasifikácie**

Čerpanie rozpočtu bežných výdavkov je komentované podľa Prílohy č. 1 – Návrh rozpočtu obce Ratkovo na roky 2018-2020 podľa funkčnej a ekonomickej klasifikácie.

FK: 0111 Výkonné a zákonodarné orgány

Táto funkčná klasifikácia zahŕňa výdavky na činnosť obecného úradu, obecného zastupiteľstva ako aj preneseného výkonu štátnej správy. Mzdy a platy sú v návrhu rozpočtu rozpočtované vo výške 9300,00 €. Poistné a príspevky do poisťovní sú rozpočtované vo výške 3800,00 €. Výdavky na tovaru a služby sú rozpočtované vo výške 10 500,00 € z toho:

* Energie (elektrina, plyn) 1 100,00 €
* Vodné stočné 60,00 €
* Poštovné a telekomunikačné služby 700,00 €
* Internetové služby 250,00 €
* Telekomunikačná technika 100,00 €
* Interiérové vybavenie 400,00 €
* Všeobecný materiál 500,00 €
* Reprezentačné 100,00 €
* Oprava údržba (výpočtovej techniky, strojov, prístrojov

budov a zariadení) 800,00 €

* Systémová podpora softwaru 400,00 €
* Reprezentačné 100,00 €
* Propagácia obce 100,00 €
* Všeobecné služby,revízie 3740,00 €
* Špeciálne služby 100,00 €
* Poistné (majetku obce) 500,00 €
* Poplatky, kolkové známky 300,00 €
* Odmeny poslancom 800,00 €
* Odmeny zamestnancov mimo pracovného pomeru 450,00 €
* Bežné transfery 400,00 €

***FK: 0112 Finančné a rozpočtové záležitosti***

Na tejto funkčnej klasifikácii sú rozpočtované poplatky banke za vedenie účtu, zrážková daň z úrokov, audit vo výške 390,00 €, Mzda hlavného kontrolóra obce vo výške 1080,00 €. Poistné a príspevky do poisťovní vo výške 370,00 €.

***FK: 0320 Ochrana pred požiarmi***

Bežné výdavky na dobrovoľný hasičský zbor sú navrhované vo výške 1100,00 € (špeciálne stroje, prístroje a zariadenia – požiarna technika, materiálové vybavenie, pohonné hmoty, poistné, príprava a poplatky STK, oprava údržba strojov, prístrojov a zariadení, budov).

***FK: 0451 Cestná doprava***

Bežné výdavky sú rozpočtované na opravu a údržbu miestnych komunikáciu vo výške 500,00 €.

***FK: 0510 Nakladanie s odpadmi***

Nakladanie s odpadmi predstavuje zber, manipuláciu, triedenie, prepravu, zhodnocovanie a zneškodňovanie odpadu. Pre rok 2018 navrhujeme v rozpočte čiastku vo výške 3200,00 €.

***FK: 0620 Rozvoj obcí***

Výdavky spojené so správou majetku obce sú v návrhu rozpočtu rozpočtované vo výške 2350,00 €. Z toho 200 € na poistné a príspevky do poisťovní vo výške 200,00 €. Výdavky na tovary a služby sú navrhnuté vo výške 2150,00 € (odmeny mimo pracovného pomeru, všeobecný materiál, pohonné hmoty, PHM do kosačiek, oprava údržba strojov, prístrojov a zariadení, údržba verejnej zelene, verejných priestranstiev obce).

***FK: 0640 Verejné osvetlenie***

Výdavky verejného osvetlenia zahŕňajú prevádzkovanie, údržbu a skvalitnenie verejného osvetlenia v obci. Výdavky na tovaru a služby sú v rozpočte navrhnuté v sume 2500,00 €.

***FK: 0820 Kultúrne služby***

Bežné výdavky pre oblasť kultúry sú navrhnuté vo výške 1000,00 € (na všeobecný materiál, konkurzy a súťaže – Deň matiek, Deň detí, Mikuláš, Silvester a pod., nákup lavíc).

***FK: 0830 Vysielacie a vydavateľské služby***

Bežné výdavky na činnosť obecného rozhlasu a správu internetovej stránky obce sú navrhnuté v sume 2400,00 € (oprava a údržba verejného rozhlasu v sume 2200,00 €, správa internetovej stránky 200,00 €).

***FK: 0840 Náboženské a iné spoločenské služby***

Na tejto funkčnej klasifikácii sú rozpočtované výdavky na prevádzku Domu smútku v sume 1000,00 € (energie, vodné stočné, všeobecný materiál, oprava a údržba budov, verejné obstarávanie - rekonštrukcia Domu smútku).

FK: 0950 Vzdelávanie nedefinované podľa úrovne

V návrhu rozpočtu sú na tejto položke navrhnuté bežné výdavky na školenie a vzdelávanie v sume 100,00 €.

### **Rozpočet bežných výdavkov podľa ekonomickej klasifikácie**

|  |  |  |  |  |  |  |  |
| --- | --- | --- | --- | --- | --- | --- | --- |
|   | **SKUTOČNOSŤ 2015** | **SKUTOČNOSŤ 2016** | **SCHVÁLENÝ ROZPOČET 2017** | **OČAKÁVANÁ SKUTOČNOSŤ 2017** | **NÁVRH 2018** | **NÁVRH 2019** | **NÁVRH 2020** |
| 610 | 9 008,56 € | 9 434,88 € | 10 055,00 € | 9 464,00 € | 10 380,00 € | 10 720,00 € | 11 060,00 € |
| 620 | 3 958,51 € | 3 757,90 € | 4 900,00 € | 4 247,00 € | 4 370,00 € | 4 620,00 € | 5 050,00 € |
| 630 | 14 269,02 € | 25 206,89 € | 20 590,00 € | 27 544,00 € | 24 840,00 € | 22 350,00 € | 22 800,00 € |
| 640 | 3 350,05 € | 492,53 € | 400,00 € | 363,00 € | 400,00 € | 400,00 € | 400,00 € |

Návrh roku 2018:

1. ***Mzdy, platy, služobné príjmy a ostatné osobné vyrovnania v sume 10 380,00 €.***

Výdavky na mzdy, platy, služobné príjmy a ostatné osobné vyrovnania zamestnancom obce Ratkovo sú rozpočtované v súlade s uzatvorenými pracovnými zmluvami a platobnými výmermi.

1. ***Poistné a príspevky zamestnávateľa do poisťovní***

Výdavky súvisia s výdavkami na mzdy a platy rozpočtované sú vo výške 4 370,00 €.

1. ***Tovary a služby***

Výdavky na tovary a služby sú navrhnuté v sume 24 840,00 €. Jedná sa o výdavky na energie, materiál údržbu, služby.

1. ***Bežné transfery***

Výdavky na transfery neziskovým právnickým osobám – členské príspevky sú navrhnuté v rozpočte obce v sume 400,00 €.

## **Kapitálové výdavky**

V návrhu rozpočtu na rok 2018 sa uvažuje s realizáciou 2 investičných akcií:

1. **Technické zhodnotenie – Traktor**

Obstaranie majetku, zakúpenie dovybavenia – mulčovač v sume 1000,00 €.

1. **Rozšírenie miestnej komunikácie**

Rozvoj dopravnej infraštruktúry – realizácia výstavby miestnej komunikácie v sume 3500,00 €.

Ďalšie kapitálové výdavky budú pri zabezpečení finančných prostriedkov priebežne podľa rozhodnutia obecného zastupiteľstva zakomponované do rozpočtu obce. Kapitálové výdavky na roky 2019 a 2020 nie sú navrhnuté.

# NÁVRH finančnÝCH operáciI

Súčasťou návrhu rozpočtu obce Ratkovo sú aj finančné operácie, ktorými sa vykonávajú prevody prostriedkov peňažných fondov a realizujú sa návratné zdroje financovania a ich splácanie.

## **1.1 Príjmové finančné operácie**

|  |  |  |  |  |  |  |  |
| --- | --- | --- | --- | --- | --- | --- | --- |
|   | **SKUTOČNOSŤ 2015** | **SKUTOČNOSŤ 2016** | **SCHVÁLENÝ ROZPOČET 2017** | **OČAKÁVANÁ SKUTOČNOSŤ 2017** | **NÁVRH 2018** | **NÁVRH 2019** | **NÁVRH 2020** |
| Príjmy z transakcií s finančnými aktívami a finančnými pasívami  | 0,00 € | 16 007,80 € | 0,00 € | 15 980,00 € | 4 500,00 € | 0,00 € | 0,00 € |

Príjmové finančné operácie predstavujú zapojenie nevyčerpaných finančných prostriedkov minulých rokov v sume 4500,00 €.

# Záver

Návrh rozpočtu bol zostavený v súlade so všeobecne záväznými právnymi predpismi a internými predpismi obce Ratkovo. Obsahuje príjmy a výdavky, v ktorých sú vyjadrené finančné vzťahy k právnickým osobám a fyzickým osobám – podnikateľom pôsobiacim na území obce, ako aj k obyvateľom žijúcim na tomto územní, vyplývajúce zo zákonov a z iných všeobecne záväzných právnych predpisov, zo všeobecne záväzných nariadení obce, ako aj zo zmlúv. V návrhu rozpočtu sa uplatňuje rozpočtová klasifikácia v súlade s osobitným predpisom – návrh rozpočtu je predložený na schválenie na úrovni rozpočtových položiek ekonomickej rozpočtovej klasifikácie. V návrhu rozpočtu výdavkov je uplatnená funkčná klasifikácia.

V Ratkove, dňa. 14. novembra 2017

Vypracovala: Ing. Lucia Tomášová Rumpelová